## Έργο: «Παίζω ναυμαχία»

|  |  |  |  |  |  |
| --- | --- | --- | --- | --- | --- |
| **ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ** | | **ΧΑΡΑΚΤΗΡΙΣΤΙΚΑ ΕΠΙΔΙΩΚΟΜΕΝΗΣ  ΜΑΘΗΜΑΤΙΚΗΣ ΔΡΑΣΤΗΡΙΟΤΗΤΑΣ** | | **ΣΤΟΙΧΕΙΑ ΔΙΔΑΚΤΙΚΗΣ ΔΙΑΧΕΙΡΙΣΗΣ** | |
| ***Πεδίο*** | Γεωμετρία - Μέτρηση | ***Ειδικά*** | Δράσεις οικοδόμησης έννοιας: Δομή | ***Προτεινόμενα χαρακτηριστικά της διδακτικής προσέγγισης*** | Πολλαπλά σημεία ‘εισόδου’, ποικιλία προσεγγίσεων/ στρατηγικών επίλυσης, πλαίσιο επικοινωνίας προσβάσιμο σε όλους |
| ***Ενότητα*** | Γεωμετρία του χώρου |
| ***Μεγάλες Ιδέες*** | Μαθηματική δομή |
| ***Μαθηματικές διεργασίες & πρακτικές*** | Οπτικοποίηση | ***Γενικά*** | Μαθηματική επικοινωνία, Ευελιξία μαθηματικού συλλογισμού |
| ***Προτεινόμενοι πόροι*** | Χειραπτικό υλικό: καμβάς, πιόνια, χάρτινα κυκλάκια |
| ***Κοινωνικο-πολιτισμικές πρακτικές*** | Να αποδίδουν αξία στις ιδέες των άλλων, να επιχειρηματολογούν και να λαμβάνουν αποφάσεις που στηρίζονται στο διάλογο και τη διαπραγμάτευση. |
| ***Συγκείμενο*** | Κοινωνικό |  |  |

*(Για ταμπλό του παιχνιδιού ο εκπαιδευτικός σχεδιάζει σε χαρτόνι ένα τετράγωνο 25 εκ. και μέσα σε αυτό έναν καμβά 5 επί 5. Στη μια πλευρά του καμβά υπάρχουν αριθμοί, από το 1 έως το 5, και στην άλλη γράμματα από το Α έως το Ε. Κάθε παιδί ή ομάδα παιδιών έχει από έναν τέτοιο καμβά. Το παιχνίδι παίζεται μεταξύ δύο παιδιών ή μεταξύ δύο ομάδων. Ανάμεσα στις δύο ομάδες υπάρχει ένα ‘παραβάν’, ώστε η μια ομάδα να μην μπορεί να βλέπει το ταμπλό της άλλης.)*

* Η ομάδα σας έχει 5 πιόνια που αναπαριστούν τα 5 πλοία σας. Τοποθετήστε τα 5 πλοία σε όποιες θέσεις/τετράγωνα θέλετε στον καμβά σας.
* Η ομάδα σας έχει και 5 χάρτινα κυκλάκια που αναπαριστούν 5 τορπίλες. Βάλτε τις τορπίλες στις θέσεις που θα σας πει η αντίπαλη ομάδα, χωρίς να βλέπει τον καμβά σας. Αντίστοιχα εσείς πρέπει να προσδιορίσετε 5 θέσεις που θα βάλει τις τορπίλες η αντίπαλη ομάδα. Για να ορίσετε τη θέση/τετράγωνο κάθε τορπίλης, χρησιμοποιήστε γράμματα και αριθμούς, π.χ. Α5.
* Νικήτρια είναι η ομάδα που πέτυχε με τις τορπίλες της περισσότερα πλοία της αντίπαλης ομάδας.

|  |  |  |  |  |  |
| --- | --- | --- | --- | --- | --- |
|  | **Α** | **Β** | **Γ** | **Δ** | **Ε** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |

(Εναλλακτικά, ο εκπαιδευτικός θα μπορούσε να μοιράσει φύλλα εργασίας με αναπαραστάσεις καμβάδων Ναυμαχίας, ζητώντας από τους μαθητές να σημειώσουν με αλφαριθμητικές συντεταγμένες τις βολές που χρειάζονται για να «βυθίσουν» όλα ή κάποια πλοία.)