
## Έργο: «Φτιάξε την ομάδα»

|  |  |  |  |  |  |
| --- | --- | --- | --- | --- | --- |
| **ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ**  **(Ενδεικτικά και τα πλέον σημαντικά)** | | **ΧΑΡΑΚΤΗΡΙΣΤΙΚΑ ΕΠΙΔΙΩΚΟΜΕΝΗΣ  ΜΑΘΗΜΑΤΙΚΗΣ ΔΡΑΣΤΗΡΙΟΤΗΤΑΣ**  **(Ενδεικτικά και τα πλέον σημαντικά)** | | **ΣΤΟΙΧΕΙΑ ΔΙΔΑΚΤΙΚΗΣ ΔΙΑΧΕΙΡΙΣΗΣ**  **(Ενδεικτικά και τα πλέον σημαντικά)** | |
| ***Πεδίο*** | Γεωμετρία - Μέτρηση | ***Ειδικά*** | Δράσεις οικοδόμησης έννοιας: ταξινόμηση | ***Προτεινόμενα χαρακτηριστικά της διδακτικής προσέγγισης*** | Κλειστού τύπου, πλαίσιο επικοινωνίας προσβάσιμο σε όλους |
| ***Ενότητα*** | Γεωμετρία του επιπέδου |
| ***Μεγάλες Ιδέες*** | Μαθηματική δομή |
| ***Μαθηματικές διεργασίες & πρακτικές*** | Δημιουργία συνδέσεων, συλλογισμού και επιχειρηματολογίας | ***Γενικά*** | Μαθηματική επικοινωνία, Ευελιξία μαθηματικού συλλογισμού |
| ***Προτεινόμενοι πόροι*** | εποπτικό υλικό: γεωμετρικά σχήματα |
| ***Κοινωνικο-πολιτισμικές πρακτικές*** | Να αποδίδουν αξία στις ιδέες των άλλων, να επιχειρηματολογούν και να λαμβάνουν αποφάσεις που στηρίζονται στο διάλογο και τη διαπραγμάτευση. |
| ***Συγκείμενο*** | ατομικό |  |  |

(*Σε ένα φύλλο εργασίας δίνουμε στα παιδιά ένα σύνολο σχημάτων που αποτελούν παραδείγματα και αντιπαραδείγματα ενός συγκεκριμένου σχήματος, π.χ. του τριγώνου ή του ορθογωνίου παραλληλογράμμου, όπως φαίνεται στην εικόνα. )*

**



* Κυκλώστε τα σχήματα που ανήκουν στην ομάδα των τριγώνων. Γιατί αυτά τα σχήματα ανήκουν στην ομάδα των τριγώνων;
* Ποια σχήματα δεν ανήκουν στην ομάδα των τριγώνων; Γιατί;

*(Μετά από συζητήσεις στις ομάδες και στην ολομέλεια της τάξης μπορεί να κατασκευαστεί ένας πίνακας με τα βασικά χαρακτηριστικά του σχήματος-στόχου.)*

## Έργο: «Πόσους συνδυασμούς μπορείς να κάνεις;»

|  |  |  |  |  |  |
| --- | --- | --- | --- | --- | --- |
| **ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ** | | **ΧΑΡΑΚΤΗΡΙΣΤΙΚΑ ΕΠΙΔΙΩΚΟΜΕΝΗΣ  ΜΑΘΗΜΑΤΙΚΗΣ ΔΡΑΣΤΗΡΙΟΤΗΤΑΣ** | | **ΣΤΟΙΧΕΙΑ ΔΙΔΑΚΤΙΚΗΣ ΔΙΑΧΕΙΡΙΣΗΣ** | |
| ***Πεδίο*** | Γεωμετρία - Μέτρηση | ***Ειδικά*** | Μετασχηματιστικές δράσεις: οπτικοποίηση, αναπαράσταση | ***Προτεινόμενα χαρακτηριστικά της διδακτικής προσέγγισης*** | Πολλαπλά σημεία ‘εισόδου’, ποικιλία προσεγγίσεων/ στρατηγικών επίλυσης, πλαίσιο επικοινωνίας προσβάσιμο σε όλους |
| ***Ενότητα*** | Γεωμετρία του επιπέδου |
| ***Μεγάλες Ιδέες*** | Μετασχηματισμοί |
| ***Μαθηματικές διεργασίες & πρακτικές*** | Οπτικοποίηση | ***Γενικά*** | Μαθηματική επικοινωνία, Ευελιξία μαθηματικού συλλογισμού |
| ***Προτεινόμενοι πόροι*** | Χειραπτικό υλικό: γεωμετρικά σχήματα, τετραγωνισμένος καμβάς |
| ***Κοινωνικο-πολιτισμικές πρακτικές*** | Να αποδίδουν αξία στις ιδέες των άλλων, να επιχειρηματολογούν και να λαμβάνουν αποφάσεις που στηρίζονται στο διάλογο και τη διαπραγμάτευση. |
| ***Συγκείμενο*** | ατομικό |  |  |

*(Στη δραστηριότητα αυτή οι μαθητές ξεκινούν με ένα σχήμα το οποίο έχουν στη διάθεσή τους σε συγκεκριμένο αριθμό αντιτύπων/πλακιδίων με το ίδιο χρώμα, π.χ. 3 τετράγωνα ή 4 ισοσκελή ορθογώνια τρίγωνα, όπως στην εικόνα. Έχουν επίσης στη διάθεσή τους τετραγωνισμένο καμβά.)*



* Προσπαθήστε να συνδυάσετε τα τετράγωνα που έχετε μπροστά σας για να φτιάξετε άλλα σχήματα. Κάθε σχήμα θα πρέπει να έχει τουλάχιστον μια κοινή πλευρά με ένα άλλο.
* Πόσα διαφορετικά σχήματα μπορείτε να φτιάξετε; Αν θέλετε, μπορείτε να σχεδιάσετε κάθε σχήμα που βρίσκετε στον καμβά.